section_heading: Znamenitosti
paragraph_text: Grad ima mnogo muzeja (najpoznatiji je muzej aparthejda). Značajan je zabavni park Gold Reef City. U okolici grada postoje bivši rudnici zlata koji su otvoreni za turistički posjet. Grad je baza turista za posjet obližnjim nacionalnim parkovima i safari destinacijama (posebno Nacionalni park Kruger). 25 km sjeverno od grada je prostor spilja u kojima su pronađeni jedni od najstarijih nalazišta pračovjeka na svijetu (taj prostor je nazvan "Kolijevka čovječanstva" i pod zaštitom je UNESCO-a).